David Tencer biskup kaþólsku kirkjunnar á Íslandi hefur ákveðið að aflýsa öllum opinberum sunnudagsmessum og vigilmessum á laugardagskvöldum. Ekki sé hægt að fylgja sóttvarnarreglum í messum kirkjunnar. Þetta kemur fram í fréttatilkynningu frá kaþólsku kirkjunni. Sóttvarnarreglur hafa tvisvar verið brotnar í Landakotskirkju um hátíðirnar, síðast í gær þegar lögregla var kölluð til þegar þar var verið að messa á pólsku. Fimmtíu og einn var í kirkjunni en samkvæmt sóttvarnareglum mega aðeins tíu koma saman í kirkjum landsins. Sóttvarnarreglur voru einnig brotnar í Landakotskirkju á aðfangadagskvöld þegar alltof margir tóku þar þátt í messu.
Biskupinn biðlar til þeirra sem bera ábyrgð á sóttvarnarreglum að breyta þeim þar sem jafnræðis sé ekki gætt.
Kaþólska kirkjan á Íslandi hefur ákveðið að aflýsa öllum opinberum sunnudagsmessum og vigilmessum á laugardagskvöldum, þar sem ekki hægt að fylgja sóttvarnarreglum í messum kirkjunnar.